Diari Oficial de la Generalitat Valenciana


Sumari del DOGV 8160, del 31-10-2017 (2017/9636)

RESOLUCIÓ de 18 d'octubre de 2017, de la Direcció General de Centres i Personal Docent, per la qual s'aprova l'expedient del procediment d'ingrés en els cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocat per Ordre 13/2016, de 3 de maig, de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9636


Data del document
:   18-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 18 d'octubre de 2017, de la Direcció General de Centres i Personal Docent, per la qual s'aprova l'expedient del procediment d'ingrés en els cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocat per Ordre 13/2016, de 3 de maig, de la Conselleria d'Educació, Investigació, Cultura i Esport. [2017/9636]  
  
Dins del marc del procediment d'ingrés en els cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocat per Ordre 13/2016, de 3 de maig, de la Conselleria d'Educació, Investigació, Cultura i Esport (DOGV 7776, 6 de maig), una vegada que les persones aspirants seleccionades han fet la fase de pràctiques, i que s'ha comprovat que reuneixen els requisits generals i específics de participació establits en la convocatòria, resolc:  
  
  
Primer  
Declarar aptes en la fase de pràctiques les persones aspirants que figuren esmentades per cossos en l'annex a la present resolució, per haver rebut aquesta avaluació de la comissió qualificadora.  
  
Segon  
Aprovar l'expedient del procediment d'ingrés als cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, convocat per Ordre 13/2016, de 3 de maig, de la Conselleria d'Educació, Investigació, Cultura i Esport, i remetre al Ministeri d'Educació, Cultura i Esport la llista de persones aspirants seleccionades que figuren en l'annex a aquesta resolució, perquè procedisca al seu nomenament com a personal funcionari de carrera, de conformitat amb la puntuació obtinguda, i això amb efectes econòmics i administratius d'1 de setembre de 2017.  
  
Tercer  
De conformitat amb el que es preveu en l'article 10.1.d del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui hagen superat el procés selectiu en virtut d'aquesta convocatòria hauran d'obtindre la primera destinació definitiva en l'àmbit de gestió de la Conselleria d'Educació, Investigació, Cultura i Esport, i hauran d'acudir amb caràcter forçós al concurs, segons disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places que aquests han de cobrir.  
  
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Centres i Personal Docent de la Conselleria d'Educació, Investigació, Cultura i Esport, en el termini d'un mes comptat des de l'endemà de la seua publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa  
  
  
València, 18 d'octubre de 2017.- El director general de Centres i Personal Docent: José Joaquín Carrión Candel.